Diari Oficial de la Generalitat Valenciana


Sumari del DOGV 7481, del 09-03-2015 (2015/2095)

ORDE 11/2015, de 5 de març, de la Conselleria d'Educació, Cultura i Esport, per la qual es convoquen ajudes al transport universitari a la Comunitat Valenciana per al curs 2014-2015.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   7481

Data del DOGV
:   09-03-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/2095


Data del document
:   05-03-2015

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 11/2015, de 5 de març, de la Conselleria d'Educació, Cultura i Esport, per la qual es convoquen ajudes al transport universitari a la Comunitat Valenciana per al curs 2014-2015. [2015/2095]  
La Generalitat, des de l'any 1994, ha dut a terme actuacions en matèria de transport per a estudiants universitaris residents en poblacions de la Comunitat Valenciana allunyades dels centres universitaris, a fi de limitar l'impacte d'este tipus de gastos en les economies familiars i de garantir una verdadera igualtat d'accés als ensenyaments universitaris amb independència del lloc de residència.  
Esta iniciativa de la Generalitat obté resposta tant dels mateixos estudiants, agrupats en associacions, com d'ajuntaments i empreses de transport de viatgers per carretera, la qual cosa ha permés posar en marxa un conjunt de servicis de transport universitari que beneficien universitaris de prop de 200 municipis de la Comunitat Valenciana.  
  
Tenint en compte que estes ajudes faciliten l'accés a la universitat als alumnes que residixen en poblacions diferents de les dels centres universitaris, queden excloses de l'aplicació del principi d'incompatibilitat amb el mercat interior formulat en l'article 107 del Tractat de Funcionament de la Unió Europea, i no és obligatori, per la mateixa naturalesa dels beneficiaris als quals van destinades, que siguen notificades a la Comissió Europea, per al cas d'associacions d'estudiants, cooperatives de consumidors i usuaris, i ajuntaments.  
  
Les empreses de transport públic regular permanent d'ús general poden ser beneficiàries d'estes ajudes acollint-se al règim de minimis previst en el Reglament (CE) número 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis, publicat en el iario Oficial de la Unión Europea L 352 de 24 de desembre de 2013.  
L'esmentat reglament establix en l'article 3.2 que l'import total de les ajudes de minimis concedides per un estat membre a una única empresa no excedirà els 200.000 euros durant qualsevol període de tres exercicis fiscals. L'import total de les ajudes de minimis concedides per un estat membre a una única empresa que realitze per compte d'altri operacions de transport de mercaderies per carretera no excedirà els 100.000 euros durant qualsevol període de tres exercicis fiscals. Les ajudes de minimis no es podran utilitzar per a l'adquisició de vehicles de transport per carretera.  
Així mateix, l'article 5 de l'esmentat reglament establix que estes ajudes de minimis podran acumular-se amb:  
a) Les ajudes de minimis concedides d'acord amb el Reglament (UE) número 360/2012, de la Comissió, de 25 d'abril, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis concedides a empreses que presten servicis d'interés econòmic general (DOUE L 114 de 24.02.2012).  
  
b) Altres ajudes de minimis concedides d'acord amb altres reglaments de minimis fins al límit màxim de 200.000 euros durant tres exercicis fiscals.  
c) Altres ajudes estatals per als mateixos gastos subvencionables si la dita acumulació no excedix la intensitat d'ajuda o l'import d'ajudes superior corresponent fixat en les circumstàncies concretes de cada cas per un reglament d'exempció per categories o una decisió adoptats per la comissió.  
Per tot això, de conformitat amb el Decret Legislatiu de 26 de juny de 1991, del Consell, de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, la normativa bàsica recollida en la Llei 38/2003, de 17 de novembre, General de Subvencions, així com el Reglament de la Llei General de Subvencions, aprovat pel Reial Decret 887/2006, de 21 de juliol. I fent ús de les atribucions que em conferix l'article 28 de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat, i vista la proposta del director general d'Universitat, Estudis Superiors i Ciència, de 16 febrer de 2015, i de conformitat amb esta,  
ORDENE  
  
Primer  
Convocar ajudes econòmiques per al finançament de servicis de transport universitari en l'àmbit de la Comunitat Valenciana, per al curs acadèmic 2014-2015.  
  
Segon  
La convocatòria d'estes ajudes es finançarà amb càrrec a l'aplicació pressupostària 09.66.61.129.71.9, «Universitat i estudis superiors», línia de subvenció T1314000, «Transport de l'alumnat universitari», per un import total de 473.000,00 euros. Tot això condicionat a l'existència de crèdit adequat i suficient en el pressupost de la Generalitat l'any 2015.  
  
Tercer  
S'aproven les bases que han de regir la concessió d'ajudes a què es referix la present orde, i que s'inclouen en els annexos I al VII.  
  
  
Disposicions finals  
  
Primera  
Es faculta el director general d'Universitat, Estudis Superiors i Ciència, de conformitat amb l'article 17 del Decret 140/2014, de 5 de setembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, perquè dicte les resolucions complementàries que siguen necessàries per a dur a terme el que disposa esta orde, i d'acord amb l'article 70 de l'esmentada Llei 5/1983, de 30 de desembre, del Consell, es delega en este l'atribució d'atorgar les subvencions a què es referix esta convocatòria.  
  
  
Segona  
La present orde produirà efectes l'endemà de la publicació en el Diari Oficial de la Comunitat Valenciana.  
  
Tercera  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció feta per la Llei 4/1999, de 13 gener, de modificació d'aquella, i 10, 14, 45 i 46 de la Llei 29/1998, de 13 de juliol, reguladora de la jurisdicció contenciosa administrativa, contra esta orde, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició s'ha d'interposar davant de la consellera d'Educació, Cultura i Esport en el termini d'un mes a comptar de l'endemà de ser publicadaen el DOCV.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada en el DOCV.  
  
  
València, 5 de març de 2015  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
ANNEX I  
Bases per a la concessió d'ajudes econòmiquesper al finançament de servicis de transport universitari  
  
1. Finalitat  
La finalitat d'estes ajudes és facilitar l'accés a la universitat als alumnes universitaris, beneficiaris últims d'esta ajuda, que residisquen en poblacions diferents dels centres universitaris on cursen els estudis, quan concórreguen els requisits establits en les presents bases.  
  
2. Sol·licitants  
Podran sol·licitar estes ajudes els ajuntaments, les associacions d'estudiants universitaris, les cooperatives de consumidors i usuaris l'objecte de les quals siga el transport d'alumnat universitari i, subsidiàriament, i per a aquelles rutes on no concórreguen estos, les empreses de transport públic regular permanent d'ús general.  
En queden excloses les empreses en crisi definides en les directrius comunitàries sobre ajudes estatals de salvament i de reestructuració d'empreses no financeres en crisi (DOUE C 249 de 31.07.2014).  
  
3. Requisits  
a) La distància entre el campus universitari on s'ubique el centre universitari i la població o poblacions des de les quals es preste el servici de transport no serà inferior a 20 km ni superior a 90 km.  
b) El temps de duració del trajecte no serà superior a 90 minuts.  
c) El servici de transport s'haurà de prestar en períodes lectius del curs acadèmic 2014-2015 i els horaris s'hauran d'ajustar als de la jornada lectiva.  
d) El punt de destinació i el d'origen del retorn serà el corresponent campus universitari.  
e) La prestació del servici es realitzarà a compte i risc de l'empresa que haja de realitzar el transport, i sempre complint la normativa reguladora de l'activitat del transport per carretera.  
  
f) En cas d'empreses de transport públic regular permanent d'ús general, hauran d'aplicar un descompte als estudiants universitaris, que en cap cas podrà ser inferior al 25 % de la tarifa oficial aprovada per la Conselleria d'Infraestructures, Territori i Medi Ambient per a l'any 2014.  
  
4. Sol·licituds  
Les sol·licituds, dirigides a la consellera d'Educació, Cultura i Esport, s'han de formalitzar segons el model que figura com a annex II d'esta orde.  
En la sol·licitud els interessats autoritzaran la Conselleria d'Educació, Cultura i Esport per a obtindre les dades d'identificació personal per mitjà del sistema de verificació de dades d'identitat. Així mateix, donaran autorització per a comprovar, per mitjans telemàtics, que estan al corrent de les obligacions amb l'Agència Estatal d'Administració Tributària, amb la hisenda autonòmica valenciana i amb la Tresoreria General de la Seguretat Social.  
No obstant això, l'autorització podrà ser denegada expressament pels sol·licitants, i en este cas hauran de facilitar la localització dels documents que permeten la identificació personal, així com els corresponents certificats que acrediten que estan al corrent de les obligacions amb l'Agència Estatal d'Administració Tributària, amb la hisenda autonòmica valenciana i amb la Tresoreria General de la Seguretat Social.  
  
  
5. Termini de presentació  
El termini de presentació de sol·licituds serà d'un mes a contar des de l'endemà de la publicació d'esta orde en el DOCV.  
  
6. Lloc de presentació  
Les sol·licituds es presentaran en el Registre General de la Conselleria d'Educació, Cultura i Esport o en qualsevol dels llocs i pels procediments a què fa referència l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció feta per la Llei 4/1999, de 13 de gener, de modificació d'aquella.  
  
7. Documentació complementària de la sol·licitud  
La sol·licitud haurà d'anar acompanyada, si és el cas, dels documents originals o fotocòpies compulsades següents:  
a) NIF i estatuts o documentació acreditativa de la constitució de l'entitat sol·licitant.  
b) En cas que el firmant de la sol·licitud actue en nom i representació d'una altra persona física o jurídica, acreditarà esta representació per qualsevol de les formes establides en l'article 32 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Les entitats i els particulars que actuen en representació d'estes queden exonerats d'aportar la documentació dels apartats a) i b) si ja es troba en poder d'esta administració actuant. No obstant això, s'advertix als interessats que és convenient col·laborar amb l'Administració proporcionant la informació que facilite la localització dels documents.  
  
c) Memòria tipus, per a cada ruta, on es mostre el cost, la viabilitat i la idoneïtat de l'activitat per a la qual se sol·licita l'ajuda, amb indicació dels campus de destinació de les universitats valencianes, ajustada al model que figura com a annex III d'esta orde.  
d) Descripció detallada de rutes, ajustada al model que figura com a annex IV d'esta orde.  
e) Descripció d'eixides i tornades per ruta, ajustada al model que figura com a annex V d'esta orde.  
f) Domiciliació bancària ajustada al model que figura com a annex VI d'esta orde.  
g) Si el sol·licitant és un ajuntament, una associació d'estudiants universitaris o una cooperativa de consumidors i usuaris, l'objecte de la qual siga el transport de l'alumnat universitari, presentaran una declaració jurada o promesa de no haver sol·licitat o obtingut cap altra ajuda o subvenció per a la mateixa finalitat, o bé, si és el cas, les que han sol·licitat o obtingut, amb indicació de l'entitat concedent i de la quantia, especificant si tal ajuda està sotmesa al règim de minimis.  
En qualsevol cas, adjuntaran en la sol·licitud les declaracions responsables, per part de l'entitat prestadora del servici de transport, a les quals fa referència l'apartat h) d'esta base 7 de la convocatòria.  
h) Si el sol·licitant és una empresa de transport públic regular permanent d'ús general presentarà:  
- Declaració responsable sobre la percepció d'altres ajudes de minimis concedides per qualsevol projecte a l'empresa durant els dos exercicis fiscals anteriors i durant l'exercici fiscal en curs, d'acord amb el Reglament (UE) NÚM. 360/2012 de la Comissió, de 25 d'abril, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis concedides a empreses que presten servicis d'interés econòmic general (DOUE L 114 de 26.04.2012), o altres ajudes de minimis concedides d'acord amb altres reglaments de minimis, a fi de comprovar que no se superen els límits que establix l'article 3.2 del Reglament (CE) número 1407/2013 relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis o, si és el cas, declaració responsable de no haver haver-hi cap altra ajuda de minimis durant els dos exercicis fiscals anteriors i durant l'exercici fiscal en curs.  
  
- Declaració responsable sobre la percepció d'altres ajudes estatals concedides per als mateixos gastos subvencionables durant els dos exercicis fiscals anteriors i durant l'exercici fiscal en curs, a l'establir l'article 5.2 de l'esmentat Reglament (CE) número 1407/2013 l'acumulació d'estes ajudes, si la dita acumulació no excedix la intensitat d'ajuda o de l'import d'ajudes superior corresponent fixat en les circumstàncies concretes de cada cas per un reglament d'exempció per categories o una decisió adoptats per la comissió, o, si és el cas, declaració responsable de no haver rebut cap altra de les dites ajudes durant els dos exercicis fiscals anteriors i durant l'exercici fiscal en curs.  
  
- Declaració responsable que acredite que l'empresa no està en crisi, en el sentit de les directrius comunitàries sobre ajudes estatals de salvament i de reestructuració d'empreses no financeres en crisi (DOUE C 249 de 31.07.2014).  
i) Si el sol·licitant és una associació d'estudiants universitaris o una cooperativa de consumidors i usuaris l'objecte de la qual siga el transport universitari, caldrà presentar, segons preveu l'article 16 de la Llei 14/2008, de 18 de novembre, de la Generalitat, d'Associacions de la Comunitat Valenciana, un certificat del secretari de l'associació o cooperativa en què faça constar el nombre actualitzat de socis que efectivament utilitzen diàriament el servici de transport universitari.  
  
j) D'acord amb la Llei 16/1987, de 30 de juliol, d'ordenació de transports terrestres, modificada per la Llei 9/2013, de 4 de juliol, i amb el Reial Decret 1211/1990, de 28 de setembre, pel qual s'aprova el Reglament de la Llei d'ordenació de transports terrestres, modificat pel Reial Decret 1225/2006, de 27 d'octubre, si el sol·licitant és un ajuntament, una associació d'estudiants universitaris o una cooperativa de consumidors i usuaris, l'objecte de la qual siga el transport universitari, caldrà presentar la documentació següent:  
- Precontracte o contracte amb una empresa de transport públic regular permanent d'ús especial.  
- Autorització administrativa especial, a favor de l'empresa, necessària per a la realització de transport públic regular permanent d'ús especial, expedida pels servicis territorials de la Direcció General de Transports i Logística, que cobrirà la totalitat del recorregut. Si no disposa d'esta en el moment de sol·licitar l'ajuda, haurà d'adjuntar el document que acredite haver-la sol·licitada, i en tot cas haurà de presentar-la amb anterioritat a la concessió de la subvenció.  
  
Si el sol·licitant és una empresa de transport públic regular permanent de viatgers d'ús general, presentarà:  
- La concessió administrativa per a la prestació del servici.  
- L'autorització de canvi d'itinerari d'accés als corresponents campus universitaris.  
- El quadro de tarifes aprovat per la Conselleria d'Infraestructures, Territori i Medi Ambient per a l'any 2014.  
- El quadro de tarifes a aplicar als estudiants universitaris.  
  
8. Selecció de les sol·licituds  
1. L'òrgan instructor del procediment serà la Subdirecció General d'Universitat, Estudis Superiors i Ciència, la qual realitzarà d'ofici totes les actuacions necessàries per a la determinació, coneixement i comprovació de les dades en virtut de les quals s'haja de dictar la resolució.  
  
Així mateix, serà el mencionat òrgan instructor l'encarregat d'avaluar les sol·licituds, de conformitat amb el que establixen les bases novena i deu.  
2. Una vegada avaluades les sol·licituds s'emetrà un informe amb el resultat de l'avaluació efectuada, per una comissió composta pels membres següents:  
- President: la persona responsable de la Subdirecció General d'Universitat, Estudis Superiors i Ciència, o persona en qui delegue.  
- Secretari: un funcionari designat pel director general d'Universitat, Estudis Superiors i Ciència, que actuarà amb veu i sense vot.  
  
- Un funcionari designat per la Federació Valenciana de Municipis i Províncies.  
- Un funcionari designat pel director general de Transports i Logística, de la Conselleria d'Infraestructures, Territori i Medi Ambient.  
  
La comissió ajustarà el seu funcionament al que establix l'article 22 i següents de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
  
  
9. Criteris de concessió  
Les ajudes es concediran a aquelles sol·licituds que reunisquen els requisits indicats en la base 3 i la quantia de l'ajuda serà determinada proporcionalment en funció dels paràmetres «Distància quilomètrica», «Ponderació sobre distància» i «Nombre d'estudiants» que corresponguen a cada una de les parades realitzades en els diferents municipis que conformen la ruta.  
El valor d'estos paràmetres estarà determinat per l'aplicació del barem següent:  
a) Distància quilomètrica «km». És la distància entre cada una de les parades i el campus universitari de destinació.  
- Quan la mateixa entitat sol·licitant presente diferents rutes amb el mateix campus universitari de destinació i alguna d'estes tinga un cens igual o inferior a deu estudiants universitaris, només es computarà en una d'estes el tram de recorregut la via del qual siga coincident.  
b) Ponderació sobre distància «Pd». A cada una de les parades que conformen la ruta se li assignarà un valor denominat ponderació amb la finalitat d'atorgar major pes a les distàncies superiors, determinat basant-se en els criteris següents:  
- Si la distància des de l'origen a la destinació es troba dins de l'interval quilomètric 20-24 km s'aplica una ponderació igual al nombre de km menys 15.  
  
Pd = km - 15  
€ Si la distància des de l'origen a la destinació es troba dins de l'interval quilomètric 25-85 km s'aplica la ponderació igual al nombre de km multiplicat per 0,20 més 5.  
  
Pd = 0,20 x km + 5  
  
- Si la distància des de l'origen a la destinació és superior a 85 km s'aplica la ponderació igual a 22.  
  
Pd = 22  
  
c) Nombre d'estudiants «Ne». El nombre d'estudiants als quals es proporcionarà el servici, que es computarà basant-se en els criteris següents:  
- No es computarà el nombre d'estudiants en els temps de trajecte superiors a 90 minuts, en distàncies inferiors a 20 km, ni en distàncies superiors a 90 km.  
- Només es computarà fins a un màxim del 30 per cent del cens universitari en els municipis que hi haja un mitjà de transport per ferrocarril de rodalia.  
- Només es computarà fins a un màxim del 30 per cent del cens universitari en els municipis el temps de trajecte dels quals fins al centre universitari siga entre 80 i 90 minuts.  
- Només es computarà fins a un màxim del 55 per cent del cens universitari en la resta dels casos.  
Els percentatges màxims sobre el cens universitari no seran aplicables en cas d'ajuntaments, associacions d'estudiants universitaris i cooperatives de consumidors i usuaris que acrediten degudament el nombre d'associats que utilitzen el transport universitari, en què s'aplicarà el nombre d'alumnes efectivament transportats.  
Quan es done la circumstància que concórreguen empreses de transport públic regular permanent d'ús general amb ajuntaments, associacions d'estudiants universitaris o cooperatives de consumidors i usuaris en sol·licituds d'una mateixa ruta, amb el mateix municipi d'origen i el mateix campus universitari de destinació, es computarà el cens universitari només als ajuntaments, associacions d'estudiants universitaris o cooperatives de consumidors i usuaris.  
Si la concurrència en la sol·licitud d'una mateixa ruta es dóna entre distintes empreses de transport públic regular permanent d'ús general, es computarà el cens universitari equitativament entre estes sense que la suma supere el màxim.  
La quantia de l'ajuda que corresponga a cada una de les sol·licituds s'obtindrà com a resultat del repartiment proporcional de l'import total de la subvenció entre totes les sol·licituds, en funció dels valors assignats als paràmetres de cada una de les parades que componen la ruta, segons es formula a continuació.  
  
  
10. Quantia màxima  
El òrgan instructor, a la vista de les sol·licituds presentades, determinarà la distribució entre les entitats sol·licitants del crèdit disponible establit en l'ordene segon d'esta orde.  
L'import de les subvencions atorgades per esta convocatòria en cap cas podrà ser de tal quantia que, aïlladament o en concurrència amb subvencions i ajudes d'altres administracions públiques, o d'altres ens públics o privats, supere el cost de l'activitat de transport universitari a desenrotllar pel beneficiari.  
  
11. Proposta de concessió i resolució  
1. L'òrgan instructor, a la vista de l'informe de la comissió establida en la base octava, punt 2, formularà la proposta de concessió i emetrà un informe en què conste que, de la informació que es troba en poder seu, es desprén que els beneficiaris complixen tots els requisits per a accedir a les ajudes objecte de la present convocatòria.  
2. Vista la proposta de concessió, el director general d'Universitat, Estudis Superiors i Ciència, per delegació de la consellera d'Educació, Cultura i Esport, acordarà la distribució entre les entitats sol·licitants de l'import global màxim destinat a finançar la present convocatòria i la concessió de les ajudes i la seua quantia, o si és el cas la denegarà.  
  
El termini per a dictar una resolució serà de tres mesos a comptar de l'endemà del de la finalització del termini de presentació de sol·licituds, sense perjuí de l'ampliació de terminis prevista en l'article 42 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, redactat per la Llei 4/1999, de 13 de gener, de modificació de la Llei 30/1992.  
  
La resolució es publicarà en el DOCV, i també en el tauler d'anuncis de la Conselleria d'Educació, Cultura i Esport i de les direccions territorials d'Alacant, Castelló i València. La publicació substituirà la notificació individual i tindrà els mateixos efectes d'esta, d'acord amb el que disposa l'article 59 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
  
12. Obligacions dels beneficiaris de la subvenció  
Els beneficiaris de la subvenció queden sotmesos al que preveuen els articles 47 i 47 bis del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, i l'article 14 de la Llei 38/2003, de 17 de novembre, General de Subvencions, i en conseqüència tenen les obligacions següents:  
  
a) Realitzar l'activitat que fonamenta la concessió de l'ajuda.  
b) Justificar davant de l'òrgan concedent el compliment dels requisits de la convocatòria, així com la realització de l'activitat i el compliment de la finalitat que determinen la concessió de la subvenció.  
  
c) Sotmetre's a les actuacions de comprovació, a efectuar per l'òrgan concedent, així com qualssevol altres de comprovació i control financer que puguen realitzar els òrgans de control competents, tant nacionals com comunitaris, aportant la informació que els siga requerida en l'exercici de les actuacions anteriors.  
d) Comunicar a la Conselleria d'Educació, Cultura i Esport l'obtenció d'altres subvencions o ajudes concedides per a la mateixa finalitat, procedents de qualssevol administracions o ens públics, així com el compliment dels requisits que afecten les ajudes de minimis regulades pel Reglament (CE) número 1407/2013, de la Comissió, de 18 de desembre de 2013.  
Esta comunicació s'haurà de fer tan prompte com es conega i, en tot cas, amb anterioritat a la justificació de l'aplicació donada als fons percebuts.  
e) Acreditar abans de dictar-se la proposta de resolució de concessió que es troba al corrent en el compliment de les seues obligacions tributàries i davant de la Seguretat Social.  
f) Disposar dels llibres comptables, registres diligenciats i la resta de documents degudament auditats en els termes exigits per la legislació mercantil i sectorial aplicable al beneficiari en cada cas, així com tots els estats comptables i registres específics que siguen exigits per les bases reguladores de les subvencions, amb la finalitat de garantir l'adequat exercici de les facultats de comprovació i control.  
g) Conservar els documents justificatius de l'aplicació dels fons rebuts, incloent-hi els documents electrònics, mentres puguen ser objecte de les actuacions de comprovació i control.  
h) Adoptar les mesures de difusió que preveu l'apartat 4 de l'article 18 de l'esmentada Llei 38/2003, de 17 de novembre, General de Subvencions, i l'article 31 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions. A este efecte, les empreses de transport públic regular permanent d'ús general hauran d'exposar clarament en tots els autobusos de les línies subvencionades i en tots els centres de venda de bitllets o bons, la tarifa per als estudiants universitaris, fent constar que el servici de transport universitari està subvencionat per la Conselleria d'Educació, Cultura i Esport.  
i) Procedir al reintegrament dels fons percebuts en els supòsits previstos en l'article 47.9 del mencionat Decret Legislatiu de 26 de juny de 1991, i l'article 37 de la Llei 38/2003, de 17 de novembre, General de Subvencions.  
  
13. Justificació i pagament  
La justificació es realitzarà abans del 14 de setembre de l'any 2015 per mitjà de la presentació, davant de la Direcció General d'Universitat, Estudis Superiors i Ciència, de la següent documentació original o fotocòpia compulsada segons siga procedent:  
1. Memòria explicativa subscrita pel representant legal de l'entitat beneficiària de les activitats realitzades on es declare el grau de compliment de l'activitat subvencionada i s'expresse que s'ha complit l'activitat que ha motivat la concessió de la subvenció, amb expressió detallada de les dades sobre el servici prestat (rutes, alumnes transportats, descomptes realitzats, punts d'anada i tornada, etc.). Quan les activitats hagen sigut finançades, a més de la subvenció, amb fons propis o altres subvencions o recursos, s'haurà d'acreditar l'import, procedència i aplicació d'estos fons.  
2. En cas que el beneficiari siga un municipi, una associació d'estudiants universitaris o una cooperativa d'usuaris i consumidors l'objecte de la qual siga el transport universitari, haurà d'aportar a més les factures expedides per l'empresa contractista pel servici de transport universitari de la totalitat del curs acadèmic 2014-2015 (no caldrà acreditar que han sigut efectivament pagades amb anterioritat a la finalització del termini de presentació de la justificació), així com el contracte firmat amb l'empresa.  
3. En cas que el beneficiari siga una empresa de transport públic regular permanent d'ús general, haurà d'aportar un informe de la delegació d'alumnes corresponent a la universitat de destinació, en què es faça constar el compliment efectiu de l'activitat subvencionada. Presentarà també memòria justificativa del cost produït per la realització de l'actuació subvencionada, amb el desglossament de cada un dels gastos contrets i ingressos obtinguts, subscrita pel responsable de l'àrea econòmica de l'empresa, amb el vistiplau del representant legal.  
  
4. En cas que el beneficiari haja presentat denegació expressa sobre consentiment perquè la Conselleria obtinga directament els corresponents certificats telemàtics, haurà de presentar els corresponents certificats que acrediten que es troba al corrent en el compliment de les seues obligacions tributàries i amb la Seguretat Social  
  
5. Així mateix, els beneficiaris presentaran declaració responsable de no estar incursos en procés de reintegrament de subvencions, ajustada a l'annex VII d'esta orde.  
El lliurament de l'import a favor dels beneficiaris s'efectuarà després de l'oportuna comprovació per l'òrgan instructor, la Subdirecció General d'Universitat, Estudis Superiors i Ciència, de la documentació justificativa presentada.  
La no-presentació de la documentació abans indicada en el termini establit suposarà, amb audiència prèvia a l'interessat, la pèrdua del dret a percebre la totalitat de la subvenció, per mitjà del corresponent procediment.  
Així mateix, es podrà minorar l'import total de l'ajuda en la quantia que no haja sigut justificada segons el que establix la present base reguladora, atenent el cost real de l'activitat i de les altres ajudes o subvencions que s'hagen concedit al beneficiari amb la mateixa finalitat.  
  
  
14. Facultats de l'Administració  
Corresponen al director general d'Universitat, Estudis Superiors i Ciència les facultats següents:  
a) Apreciar si l'activitat per a la qual se sol·licita l'ajuda és congruent amb la finalitat d'esta convocatòria, i si el beneficiari, la sol·licitud i la documentació exigida complixen els requisits que establixen estes bases.  
b) Acordar la reducció de l'import total de l'ajuda, segons el cost real de l'activitat i de les altres ajudes o subvencions que s'hagen concedit al beneficiari per la mateixa activitat.  
c) Deixar sense efecte l'ajuda concedida si el beneficiari no complix qualsevol de les obligacions que li imposen estes bases, per mitjà de la corresponent resolució motivada del director general d'Universitat, Estudis Superiors i Ciència.  
d) Modificar la resolució de concessió de l'ajuda, inclús la quantia, per alteració de les condicions tingudes en compte per a la concessió.  
  
e) Comprovar el compliment de la finalitat per la qual es concedix la subvenció i l'aplicació dels fons rebuts.  
f) Qualsevol altra que li atorgue la legislació vigent.  
Estes facultats es realitzaran per mitjà del corresponent expedient administratiu amb audiència del beneficiari.